b'\n_START_ARTICLE_\nLost Odyssey\n_START_SECTION_\nPelaaminen\n_START_PARAGRAPH_\nLost Odyssey k\xc3\xa4ytt\xc3\xa4\xc3\xa4 perinteist\xc3\xa4 vuoropohjaista taistelusysteemi\xc3\xa4, jollainen on monissa muissakin japanilaisissa roolipeleiss\xc3\xa4, kuten esimerkiksi vanhemmissa Final Fantasy -peleiss\xc3\xa4. Pelaaja voi liikuttaa hahmoja maailmankartalla kylien ja muiden erilaisten alueiden v\xc3\xa4lill\xc3\xa4. My\xc3\xb6hemmin pelaaja voi tutkia maailmaa vapaammin ohjaten maailmankartalla liikkuvia laivoja. Kaupungeissa pelaaja voi parantaa ryhm\xc3\xa4ns\xc3\xa4 el\xc3\xa4m\xc3\xa4pisteit\xc3\xa4 nukkumalla majataloissa, ostaa ja myyd\xc3\xa4 tavaraa erilaisissa kaupoissa ja tallentaa pelin tallennuspisteill\xc3\xa4. Joitakin alueita tutkiessaan pelaaja joutuu satunnaisesti taisteluun vihollisia vastaan._NEWLINE_Taisteluj\xc3\xa4rjestelm\xc3\xa4 ottaa huomioon toimien valmisteluun menev\xc3\xa4n ajan. Esineiden k\xc3\xa4ytt\xc3\xb6 tapahtuu heti, normaalit perushy\xc3\xb6kk\xc3\xa4ykset tehd\xc3\xa4\xc3\xa4n samalla vuorolla, mutta taikojen ja erikoistaitojen k\xc3\xa4ytt\xc3\xb6 voi viiv\xc3\xa4stytt\xc3\xa4\xc3\xa4 hahmon vuoroa useiden vuorojen ajan riippuen hahmon nopeudesta. Vuorot voivat my\xc3\xb6s viiv\xc3\xa4sty\xc3\xa4, mik\xc3\xa4li hahmon kimppuun hy\xc3\xb6k\xc3\xa4t\xc3\xa4\xc3\xa4n. Pelaajalla on mahdollisuus peruuttaa hahmon toiminto joka vuorolla, mik\xc3\xa4li sen tekemiseen menee useampi vuoro._NEWLINE_Perushy\xc3\xb6kk\xc3\xa4yksiin kuuluu t\xc3\xa4ht\xc3\xa4yskeh\xc3\xa4j\xc3\xa4rjestelm\xc3\xa4, joka k\xc3\xa4ytt\xc3\xa4\xc3\xa4 erilaisia hahmolle laitettavia sormuksia lis\xc3\xa4ten perushylkk\xc3\xa4ykseen erilaisia efektej\xc3\xa4. Hahmon hy\xc3\xb6k\xc3\xa4tess\xc3\xa4 ruudulle ilmestyy kaksi samankeskeist\xc3\xa4 sormusta ja pelaajan pit\xc3\xa4\xc3\xa4 saada n\xc3\xa4m\xc3\xa4 sormukset p\xc3\xa4\xc3\xa4llekk\xc3\xa4in. Peli arvostelee pelaajan suorituksen kolmella arvosanalla ("T\xc3\xa4ydellinen", "Hyv\xc3\xa4", "Huono"), mik\xc3\xa4 vaikuttaa lis\xc3\xa4tyn efektin tehokkuuteen. Pelaaja voi rakentaa erilaisia sormuksia ker\xc3\xa4\xc3\xa4mist\xc3\xa4\xc3\xa4n komponenteista ja niit\xc3\xa4 voi p\xc3\xa4ivitt\xc3\xa4\xc3\xa4 tarkempiin tai parempiin versioihin. Kehittyneempi\xc3\xa4 sormuksia voi tehd\xc3\xa4 yhdist\xc3\xa4m\xc3\xa4ll\xc3\xa4 kaksi tai useampi sormus yhdeksi sormukseksi NPC-hahmon avulla._NEWLINE_Taistelussa sek\xc3\xa4 pelaajan ett\xc3\xa4 vihollisen ryhm\xc3\xa4 on jaettu kahteen riviin. Maksimissaan viisi pelaajahahmoa voi osallistua taisteluun samanaikaisesti. Taistelun alussa eturiviss\xc3\xa4 olevat hahmot toimivat suojamuurina takarivin hahmoja vasten tehdyille hy\xc3\xb6kk\xc3\xa4yksille, v\xc3\xa4hent\xc3\xa4en hy\xc3\xb6kk\xc3\xa4ysten tehoa. Muurin teho riippuu edess\xc3\xa4 olevien hahmojen yhteenlasketuista el\xc3\xa4m\xc3\xa4pisteist\xc3\xa4. Eturivin ottaessa vahinkoa, muuri heikkenee ja sit\xc3\xa4 voi parantaa ainoastaan er\xc3\xa4iden taikojen ja taitojen avulla. Muurin h\xc3\xa4vitess\xc3\xa4 kokonaan, takarivill\xc3\xa4 ei ole suojaa ja t\xc3\xa4ten se ottaa t\xc3\xa4yden vahingon vastaan hy\xc3\xb6kk\xc3\xa4yksist\xc3\xa4. T\xc3\xa4m\xc3\xa4 pelimekaniikka koskee my\xc3\xb6s vihollisryhmi\xc3\xa4._NEWLINE_Pelaajahahmoja on kahta eri tyyppi\xc3\xa4. "Kuolevaiset" saavat taitoja hahmotasojen mukana, mutta voivat saada lis\xc3\xa4taitoja erilaisia asusteita p\xc3\xa4\xc3\xa4ll\xc3\xa4 pit\xc3\xa4ess\xc3\xa4\xc3\xa4n. "Kuolemattomat" eiv\xc3\xa4t osaa mit\xc3\xa4\xc3\xa4n taitoja pelin alussa, mutta oppivat taitoja linkitt\xc3\xa4ytym\xc3\xa4ll\xc3\xa4 kuolevaisen hahmon kanssa. T\xc3\xa4ll\xc3\xb6in molempien hahmojen ollessa taistelussa mukana, kuolematon hahmo saa taitopisteit\xc3\xa4 taitoon ja kun taitopisteit\xc3\xa4 on tarpeeksi, niin hahmo oppii taidon pysyv\xc3\xa4sti. Kuolemattomat voivat my\xc3\xb6s oppia taitoja varusteista samalla tavalla, hieman Final Fantasy IX:n taitopistej\xc3\xa4rjestelm\xc3\xa4n tapaan. Kun taito on opittu, pelaaja voi laittaa sen taitopaikkaan. Jokaisella hahmolla on aluksi 3 taitopaikkaa, mutta niiden m\xc3\xa4\xc3\xa4r\xc3\xa4\xc3\xa4 voi kasvattaa "Slot Seed" -esineill\xc3\xa4 ja tietyill\xc3\xa4 taidoilla. Mik\xc3\xa4li kuolemattoman hahmon kestopisteet menev\xc3\xa4t nollaan taistelussa, kuolemattomat virkoavat muutaman vuoron kuluttua. Mik\xc3\xa4li kuitenkin kaikki ryhm\xc3\xa4n hahmot ovat tyrm\xc3\xa4ttyj\xc3\xa4, peli p\xc3\xa4\xc3\xa4ttyy._NEWLINE_Pelin taikaj\xc3\xa4rjestelm\xc3\xa4 perustuu nelj\xc3\xa4\xc3\xa4n taikaluokkaan: mustaan, miss\xc3\xa4 on p\xc3\xa4\xc3\xa4s\xc3\xa4\xc3\xa4nt\xc3\xb6isesti elementtihy\xc3\xb6kk\xc3\xa4yksi\xc3\xa4 ja negatiivisia statusmuunnoksia; valkoiseen, jossa on p\xc3\xa4\xc3\xa4s\xc3\xa4\xc3\xa4nt\xc3\xb6isesti parannus- ja suojaustaikoja; henki, tilasto-muutoksiin, statusmuutoksiin ja ei-elementtitaikuus; ja yhdistelm\xc3\xa4taikuus, mik\xc3\xa4 yhdist\xc3\xa4\xc3\xa4 kaksi jo opittua taikaa yhdeksi taiaksi. Taikoakseen pelaajan pit\xc3\xa4\xc3\xa4 ensin l\xc3\xb6yt\xc3\xa4\xc3\xa4 taika taikakirjaan ja sen j\xc3\xa4lkeen k\xc3\xa4ytett\xc3\xa4v\xc3\xa4 taikaa hahmolla, jolla on tarvittava taikataito riitt\xc3\xa4v\xc3\xa4ll\xc3\xa4 tasolla._NEWLINE_Pelin \xc3\xa4\xc3\xa4niraidan voi vaihtaa japaniksi, englanniksi, saksaksi, ranskaksi tai italiaksi. Pelin tekstitykset ovat aina englanniksi ja ne on tehty englanninkielisen \xc3\xa4\xc3\xa4nin\xc3\xa4yttelyn pohjalta. T\xc3\xa4ten tekstitys ei vastaa aina muiden \xc3\xa4\xc3\xa4niratojen k\xc3\xa4\xc3\xa4nn\xc3\xb6st\xc3\xa4.\n_START_SECTION_\nMaailma\n_START_PARAGRAPH_\nLost Odyssey sijoittuu maailmaan, miss\xc3\xa4 taikaan pohjautuva teollinen vallankumous on tapahtumassa. Vaikka taikaenergia oli olemassa kaikissa el\xc3\xa4viss\xc3\xa4 olennoissa aikaisemmin, se tuli \xc3\xa4kki\xc3\xa4 paljon voimakkaammaksi 30 vuotta ennen pelin alkua. T\xc3\xa4m\xc3\xa4n takia se on vaikuttanut yhteiskuntaan paljon, "taikamoottoreiksi" kutsuttujen laitteiden valjastaessa t\xc3\xa4t\xc3\xa4 voimaa esimerkiksi valaistuksen, autojen, kommunikaation ja robottien voimanl\xc3\xa4hteeksi. Aikaisemmin ainoastaan harvat pystyiv\xc3\xa4t k\xc3\xa4ytt\xc3\xa4m\xc3\xa4\xc3\xa4n taikaa, mutta taito on levinnyt laajemmalle pelin alkuvaiheessa. T\xc3\xa4m\xc3\xa4n kehityksen seurauksena kuitenkin kaksi valtiota ovat kehitt\xc3\xa4neet uusia voimakkaampia joukkotuhoaseita: Gohtzan kuningaskunta ja Uhran tasavalta, joka oli aikaisemmin monarkia. Uhra rakentaa Grand Staffia, mik\xc3\xa4 on j\xc3\xa4ttil\xc3\xa4ism\xc3\xa4inen taikamoottori, samalla kun voimakkaasti teollistunut Gohtza tutkii omalta osaltaan taian k\xc3\xa4ytt\xc3\xb6\xc3\xa4. Kolmas valtio Vapaa merivaltio Numara, pysyy erist\xc3\xa4ytyneen\xc3\xa4 ja puolueettomana, vaikkakin se on joutumassa kaaokseen paikallisen kenraalin yritt\xc3\xa4ess\xc3\xa4 vallankaappausta. Uhran on sodassa Khentin kanssa, mik\xc3\xa4 l\xc3\xa4hett\xc3\xa4\xc3\xa4 joukkonsa Wohlin yl\xc3\xa4ng\xc3\xb6lle ratkaisevaan taisteluun pelin alussa.\n_START_SECTION_\nTarina\n_START_PARAGRAPH_\nTaivaalta putoavan meteorin tuhotessa suurimman osan Uhran ja Khentin joukoista, Kaim liittyy Sethin ja Jansenin mukaan tutkimusmatkalla Grand Staffiin Uhran valtuuston pyynn\xc3\xb6st\xc3\xa4. Grand Staffilla Numaran tiedustelijat pid\xc3\xa4tt\xc3\xa4v\xc3\xa4t ryhm\xc3\xa4n ja viev\xc3\xa4t heid\xc3\xa4t Numaraan, jossa he tapaavat kuningatar Mingin, joka on my\xc3\xb6s kuolematon, joka on menett\xc3\xa4nyt muistinsa. Kuningatar antaa kulkea vapaasti Numarassa, jossa Kaim tapaa lapsenlapsensa Mackin ja Cooken, jotka liittyv\xc3\xa4t ryhm\xc3\xa4\xc3\xa4n \xc3\xa4itins\xc3\xa4 kuoleman j\xc3\xa4lkeen._NEWLINE_Lopulta Numaraan saapuu uutisia Uhrasta, jossa Uhran valtuuston j\xc3\xa4sen Gongora, joka on my\xc3\xb6s kuolematon, on suostutellut Toltenin muuttamaan Uhran takaisin kuningaskunnaksi ja valmistautumaan sotaan. Kenraali Kakanas k\xc3\xa4ytt\xc3\xa4\xc3\xa4 mahdollisuuttaan hyv\xc3\xa4ksi ja kaappaa Numarassa vallan kuningatar Mingilt\xc3\xa4, joka joutuu pakenemaan maasta Kaimin ja muiden mukana valtion vihollisena. Ryhm\xc3\xa4 matkustaa Gohtzan valtiota kohden tavoitteenaan pyyt\xc3\xa4\xc3\xa4 apua sen kuninkaalta. Matkalla ryhm\xc3\xa4\xc3\xa4n liittyy Kaimin vaimo, Sarah Sisulart, joka on ollut lumottuna vanhan noidan kartanossa._NEWLINE_Saavuttuaan Gohtzaan Kaim ja Sarah j\xc3\xa4rjest\xc3\xa4v\xc3\xa4t rauhanneuvottelut junaan Gohtzan kuninkaan, kuningatar Mingin ja Toltenin kesken. Kaim ja Sarah joutuvat kuitenkin l\xc3\xa4htem\xc3\xa4\xc3\xa4n Cooken ja Mackin per\xc3\xa4\xc3\xa4n, jotka varastivat junan l\xc3\xa4hte\xc3\xa4kseen etsim\xc3\xa4\xc3\xa4n kuolleen \xc3\xa4itins\xc3\xa4 henke\xc3\xa4, mik\xc3\xa4 j\xc3\xa4tt\xc3\xa4\xc3\xa4 Sethin ja Jansenin neuvotteluun. Neuvottelun aikana Gongora k\xc3\xa4ynnist\xc3\xa4\xc3\xa4 Grand Staffin ja j\xc3\xa4\xc3\xa4dytt\xc3\xa4\xc3\xa4 koko valtion. Kaim ja Sarah l\xc3\xb6yt\xc3\xa4v\xc3\xa4t Cooken ja Mackin, mutta joutuvat eroamaan heist\xc3\xa4 Gongoran rajun hy\xc3\xb6kk\xc3\xa4yksen takia. Kaim ja Sarahin juna joutuu onnettomuuteen, samalla kun Cooke ja Mack j\xc3\xa4\xc3\xa4v\xc3\xa4t harhailemaan rautatielle hyyt\xc3\xa4v\xc3\xa4\xc3\xa4n kylmyyteen. Ming ja Jansen pelastavat lapset my\xc3\xb6hemmin ja my\xc3\xb6hemmin nelikko pelastaa my\xc3\xb6s Kaimin ja Sarahin. Uhrassa Tolten kuulee, ett\xc3\xa4 Gongora on julistanut Toltenin kuolleeksi ja on t\xc3\xa4ten kaapannut valtaistuimen itselleen. Tolten liittyy Sethin matkaan, joka haluaa vapauttaa poikansa Sedin. Sed liittyy ryhm\xc3\xa4\xc3\xa4n ja h\xc3\xa4nell\xc3\xa4 on Nautilus-niminen sukellusvene, jonka he kaappaavat takaisin Uhralta. Koko ryhm\xc3\xa4 kokoontuu my\xc3\xb6hemmin Gohtzassa._NEWLINE_Kuolemattomat keskustelevat ja heid\xc3\xa4n muistinsa alkaa palautua. T\xc3\xa4ll\xc3\xb6in he tajuavat, ett\xc3\xa4 he ovat itse asiassa rinnakkaistodellisuudesta olevia seuraajia. Gongoran p\xc3\xa4iv\xc3\xa4kirja selitt\xc3\xa4\xc3\xa4, ett\xc3\xa4 aika-avaruuden eron takia 1000 vuotta kuolevaisten maailmassa vastaa 1 vuotta kuolemattomien maailmassa._NEWLINE_Saatuaan muistinsa takaisin, ryhm\xc3\xa4 matkustaa Grand Staffille. He tajuavat, ett\xc3\xa4 Gongora yritt\xc3\xa4\xc3\xa4 tuhota Grand Staffin avulla reitin maailmojen v\xc3\xa4lill\xc3\xa4, tuhota muut kuolemattomat ja t\xc3\xa4ten tehd\xc3\xa4 itsest\xc3\xa4\xc3\xa4n voittamattoman. Ryhm\xc3\xa4 kohtaa Gongoran peilihallissa, mik\xc3\xa4 on ainao paikka miss\xc3\xa4 kuolemattomat voivat kuolla. Kuolevaiset auttavat est\xc3\xa4m\xc3\xa4ll\xc3\xa4 peilien voiman kuolemattomien taistellessa Gongoraa vastaan, mutta heid\xc3\xa4n voimansa ovat yht\xc3\xa4 vahvat. Kuolevaisten jouutessa jumiin omaan suojaansa ker\xc3\xa4tty\xc3\xa4\xc3\xa4n liikaa voimaa peileist\xc3\xa4, Seth raahaa Gongoran peilien l\xc3\xa4pi, jolloin Kaim tuhoaa peilin ja t\xc3\xa4ten est\xc3\xa4\xc3\xa4 Gongoran paluun ikin\xc3\xa4._NEWLINE_Epilogissa, Mingin ja Toltenin johtamat valtion yhdist\xc3\xa4v\xc3\xa4t voimansa rakentaakseen yhteiskunnan uusiksi ja monarkia palautetaan Uhrassa. Ming ja Jansen menev\xc3\xa4t naimisiin Kaimin ja Sarahin asettuessa aloilleen ja kasvattaessa Cookea ja Mackia kaikkien tiet\xc3\xa4ess\xc3\xa4 Sethin pystyess\xc3\xa4 tarkkailemaan heid\xc3\xa4n onnellista loppuaan.\n_START_SECTION_\nKehitysty\xc3\xb6\n_START_PARAGRAPH_\nLost Odysseyn "Tuhannen vuoden unet" kirjoitti palkintoja voittanut japanilainen novellisti Kiyoshi Shigematsu, joka ty\xc3\xb6skenteli suoraan pelin tuottajan Hironobu Sakaguchin kanssa Kaimin taustatarinan kanssa, Sakaguchin kirjoittaessa pelin p\xc3\xa4\xc3\xa4tarinan yksin. Jay Rubin, joka on tunnettu Harvardin professori, k\xc3\xa4\xc3\xa4nsi novellit englanniksi. Rubinin oli ensin kielteinen projektia kohti, sill\xc3\xa4 h\xc3\xa4n ei halunnut "lis\xc3\xa4t\xc3\xa4 maailmassa tarjolla olevan j\xc3\xa4rjett\xc3\xb6m\xc3\xa4n v\xc3\xa4kivallan m\xc3\xa4\xc3\xa4r\xc3\xa4\xc3\xa4", h\xc3\xa4n py\xc3\xb6ri puheensa ja suostui projektiin, luettuaan materiaalin ja huomattuaan materiaalin pasifitisen luonteen ja sen taidokkaan kuvauksen._NEWLINE_Japanilainen manga-taiteilija Takehiko Inoue johti pelin taiteellista tiimi\xc3\xa4, kuuluisan pelis\xc3\xa4velt\xc3\xa4j\xc3\xa4 Nobuo Uematsu s\xc3\xa4velt\xc3\xa4ess\xc3\xa4 pelin musiikit. Mistwalker kehitti pelin yhteisty\xc3\xb6ss\xc3\xa4 Feelplussan kanssa, joka on Microsoftin tyt\xc3\xa4ryhti\xc3\xb6, joka luotiin pelk\xc3\xa4st\xc3\xa4\xc3\xa4n Mistwalkerin auttamiseksi. Feelplussan noin 40 ty\xc3\xb6ntekij\xc3\xa4\xc3\xa4 ovat olleet aikaisemmin Nautilusen/Sacnothin kehitt\xc3\xa4ji\xc3\xa4, jotka ovat tulleet tunnetuiksi kulttisuosikki Shadow Hearts -pelisarjasta. (Sacnothin lakkautus ilmoitettiin virallisesti 2007) Entisi\xc3\xa4 Squaren ty\xc3\xb6ntekij\xc3\xb6it\xc3\xa4 oli my\xc3\xb6s mukana projektissa._NEWLINE_Feelplussan presidentti Ray Nakazato ylisti Shigematsua "eritt\xc3\xa4in hyv\xc3\xa4st\xc3\xa4" tarinankerronnasta ja hahmo- ja olentotutoantotiimi\xc3\xa4 korkealaatuisen materiaalin tuotannosta ilman viivytyksi\xc3\xa4. Pelin luominen sujui mutkattomasti, koska tiimill\xc3\xa4 oli kokemusta genrest\xc3\xa4. Nakazaton mielest\xc3\xa4 kehitysty\xc3\xb6ss\xc3\xa4 olisi voitu tehd\xc3\xa4 asioita paremmin. Isolla tiimill\xc3\xa4 aloittaminen aiheutti asioiden muuttumista ennen julkaisua. Kolme erillist\xc3\xa4 tiimi\xc3\xa4, jotka loivat taistelu-, seikkailu- ja v\xc3\xa4lin\xc3\xa4yt\xc3\xb6skomponentit t\xc3\xb6rm\xc3\xa4siv\xc3\xa4t erilaisiin ongelmiin yhdist\xc3\xa4ess\xc3\xa4\xc3\xa4n t\xc3\xb6it\xc3\xa4\xc3\xa4n. V\xc3\xa4h\xc3\xa4n k\xc3\xa4ytetyttyjen ymp\xc3\xa4rist\xc3\xb6n osien luomiseen k\xc3\xa4ytettiin paljon aikaa ja vaivaa, mik\xc3\xa4 johti ajan ja rahan tuhlaukseen._NEWLINE_Peli tulee nelj\xc3\xa4ll\xc3\xa4 kaksikerroksisella DVD-levyll\xc3\xa4, mik\xc3\xa4 on enemm\xc3\xa4n kuin mik\xc3\xa4\xc3\xa4n muu Xbox 360 -peli t\xc3\xa4h\xc3\xa4n menness\xc3\xa4. Peli oli my\xc3\xb6s ensimm\xc3\xa4inen RPG, mik\xc3\xa4 kehitettiin k\xc3\xa4ytt\xc3\xa4en Unreal Engine 3.0:aa, mik\xc3\xa4 mahdollisti pelin kehitysty\xc3\xb6n aloittamisen ennen kuin Xbox 360 oltiin julkaistu, mutta kehitystiimill\xc3\xa4 oli ongelmia pysy\xc3\xa4 pelimoottorin toistuvien p\xc3\xa4ivitysten mukana. Lis\xc3\xa4ksi tiimill\xc3\xa4 oli vaikeuksia lukea pelimoottorin k\xc3\xa4ytt\xc3\xb6ohjeita. t\xc3\xa4m\xc3\xa4 aiheutti peliin teknisi\xc3\xa4 ongelmia, kuten esimerkiksi pitk\xc3\xa4t latausruudut._NEWLINE_Pelattava demoversio pelist\xc3\xa4 esiteltiin vuoden 2006 Tokyo Game Showssa ja se tuli Famitsun marraskuun numeron mukana._NEWLINE_11. hein\xc3\xa4kuuta 2007 Lost Odysseyn englanninkielinen tailleri n\xc3\xa4ytettiin E3-messuilla._NEWLINE_Peter Mooren ja Microsoftin E3-tiedotustilaisuuden mukaan Lost Odysseyn piti olla kaupoissa maailmanlaajuisesti vuoden 2007 jouluun menness\xc3\xa4, mutta se my\xc3\xb6h\xc3\xa4styi ja julkaistiin lopulta helmikuussa 2008._NEWLINE_19. marraskuuta 2007 pidetyss\xc3\xa4 Blue Dragon/Lost Odyssey -konsertissa ilmoitettiin, ett\xc3\xa4 peli oli valmis ja ett\xc3\xa4 se julkaistaan Japanissa aikataulun mukaisesti 6. joulukuuta 2007._NEWLINE_Pelin paketointiongelmat aiheuttivat valituksia kuluttajilta. Pelin koon takia peli toimitettiin nelj\xc3\xa4ll\xc3\xa4 levyll\xc3\xa4 ja Japanissa ja Australissa peli tuli normaalia isommassa paketissa, miss\xc3\xa4 oli kaksi levykeski\xc3\xb6t\xc3\xa4 levyj\xc3\xa4 varten. Yhdysvalloissa ja Euroopassa taas ensimm\xc3\xa4iset kolme levy\xc3\xa4 olivat yhdess\xc3\xa4 levykeski\xc3\xb6ss\xc3\xa4 ja nelj\xc3\xa4s levy tuli paketoituna paperikoteloon. Kuluttajat olivat huolissaan, ett\xc3\xa4 t\xc3\xa4m\xc3\xa4 saattaisi johtaa naarmuttuviin levyihin._NEWLINE_Toinen ongelma paketoinnissa oli se, ett\xc3\xa4 nelj\xc3\xa4nteen levyyn tuli paperipaketista kuituja, jotka tekiv\xc3\xa4t levyst\xc3\xa4 toimimattoman. Internetiss\xc3\xa4 on kehitetty erilaisia menetelmi\xc3\xa4 kuitujen poistamiseksi levyst\xc3\xa4.\n_START_SECTION_\nLadattava lis\xc3\xa4sis\xc3\xa4lt\xc3\xb6\n_START_PARAGRAPH_\n25. huhtikuuta 2008 ensimm\xc3\xa4inen lis\xc3\xa4sis\xc3\xa4lt\xc3\xb6 amerikkalaiselle versiolle julkaistiin niille, jotka ennakkotilasivat pelin, vaikkakin se oli ilmainen japanissa. Lis\xc3\xa4sis\xc3\xa4lt\xc3\xb6 sis\xc3\xa4lsi mahdollisuuden oppia "Weapon Guard 2" -taidon ja uuden unen nimelt\xc3\xa4\xc3\xa4n "Samii tarinankertoja"._NEWLINE_Toisessa lis\xc3\xa4sis\xc3\xa4ll\xc3\xb6ss\xc3\xa4 "Triple Bonus Pack"issa tuli toinen uni nimelt\xc3\xa4\xc3\xa4n "Vanhan sotilaan perint\xc3\xb6", kuten my\xc3\xb6s "Killer Machine" -sormus ja mahdollisuus katsoa jo n\xc3\xa4htyj\xc3\xa4 v\xc3\xa4lin\xc3\xa4yt\xc3\xb6ksi\xc3\xa4 uudelleen._NEWLINE_25. toukokuuta 2008 julkaistiin kolmas lis\xc3\xa4sis\xc3\xa4lt\xc3\xb6paketti "Dungeon Pack: Seeker of the Deep!". Sen mukana tuli uusi luolasto "Experimental Staff Remains". Luolastossa on uusia esineit\xc3\xa4 ja hirvi\xc3\xb6it\xc3\xa4, joita voi l\xc3\xb6yt\xc3\xa4\xc3\xa4 pelk\xc3\xa4st\xc3\xa4\xc3\xa4n t\xc3\xa4st\xc3\xa4 luolastosta. Lis\xc3\xa4sis\xc3\xa4ll\xc3\xb6n mukana tulee my\xc3\xb6s 6 uutta saavutusta, joiden arvo on 100 pelaajapistett\xc3\xa4.\n_START_SECTION_\nMyynti\n_START_PARAGRAPH_\nLost Odyssey myi 40 000 kappaletta Japanissa julkaisup\xc3\xa4iv\xc3\xa4n\xc3\xa4, mik\xc3\xa4 on noin 50\xc2\xa0% kaupoissa olleista kopioista. Vuodewn 2007 loppuunmenness\xc3\xa4 peli oli myynyt 91 177 kappaletta Japanissa Famitsun mukaan. Peli myi huomattavasti paremmin l\xc3\xa4nness\xc3\xa4; NPD:n arvion mukaan Lost Odyssey oli julkaisukuukaudellaan seitsem\xc3\xa4nneksi myydyin peli, myyden 203 000 kappaletta julkaisukuukautenaan helmikuuna Pohjois-Amerikassa. Tammikuuhun 2009 menness\xc3\xa4 peli on myynyt noin 348 000 kopiota Yhdysvalloissa NPD Groupin mukaan.\n_START_SECTION_\nArvostelut\n_START_PARAGRAPH_\nFamitsu antoi pelille arvosanan 36/40, kaikkien nelj\xc3\xa4n kriitikon antaessa pelille ysin. T\xc3\xa4m\xc3\xa4 on yhden pisteen v\xc3\xa4hemm\xc3\xa4n kuin Mistwalkerin debyyttipelille Blue Dragonille annettu pistem\xc3\xa4\xc3\xa4r\xc3\xa4 37/40. Samoin kuin Blue Dragon, Lost Odyssey sai sekalaisen vastaanoton l\xc3\xa4nsimaisilta kriitikoilta._NEWLINE_Monien mielest\xc3\xa4 Lost Odysseyn ongelmana oli sen tarkoituksella vanhanaikainen pelimekaniikka, erityisesti perinteinen taisteluj\xc3\xa4rjestelm\xc3\xa4, mink\xc3\xa4 monet kriitikot sanoivat olevan tyls\xc3\xa4 ja p\xc3\xa4ivettynyt. My\xc3\xb6s pelin satunnaistaisteluista ei pidetty, osittain pitkien latausaikojen takia. RPGFanin mielest\xc3\xa4 tarina ja pelimekaniikka olivat molemmat "ylik\xc3\xa4ytettyj\xc3\xa4, ep\xc3\xa4inspiroituja ja tylsi\xc3\xa4", mutta arvostelija piti Kiyoshi Shigematsu kirjoittamista unista, jotka olivat "er\xc3\xa4st\xc3\xa4 rikkainta, eniten tunnelatautunutta tarinankerrontaa, mit\xc3\xa4 on n\xc3\xa4hty roolipeleiss\xc3\xa4 t\xc3\xa4h\xc3\xa4n menness\xc3\xa4"._NEWLINE_Kriitikkojen mielipiteet jakautuivat tarinasta; jotkut, kuten GameSpy kutsuivat tarinaa ja hahmoja "h\xc3\xa4peilem\xc3\xa4tt\xc3\xb6m\xc3\xa4sti kopioiduiksi". GamePro-lehti oli samaa mielt\xc3\xa4 ja julisti, ett\xc3\xa4 p\xc3\xa4\xc3\xa4tarina ei ollut erityisen mukaansatempaava, vaikkakin se mainitsi, ett\xc3\xa4 monissa sivujuonissa oli tunnearvoa. Toisaalta, Game Informer-lehden mielest\xc3\xa4 tarina oli "yksi mukaansatempaavimmista tarinoista Xbox 360:lla". GameSpot kehui Lost Odysseyn "lumoavaa hahmokaartia" ja hahmonkehityst\xc3\xa4. GameTrailers sanoi, "mik\xc3\xa4 erottaa Lost Odysseyn muista, on sen syv\xc3\xa4llisesti liikuttava tarina, joka asettaa tunteellisen painopisteen sen hahmoille." IGN:n mielest\xc3\xa4 sormustenrakennussysteemi, kuolemattomat hahmot ja taitoj\xc3\xa4rjestelm\xc3\xa4 antoi pelin muuten perinteiselle taisteluj\xc3\xa4rjestelm\xc3\xa4lle raikkaan tuulahduksen  ja 1UP.com kehui "ajoitettua napinpainallus" -puolta taisteluissa, sanoen, ett\xc3\xa4 se tekee niist\xc3\xa4 "enemm\xc3\xa4n osallistuttavia, kuin luulisit"._NEWLINE_Kriitikoiden vaihtelevista mielipiteist\xc3\xa4 muilla alueilla huolimatta, pelin grafiikat ja korkeat tuotantoarvot ovat ker\xc3\xa4nneet yhten\xc3\xa4ist\xc3\xa4 arvostusta, vaikkakin latausajat ja kuvanp\xc3\xa4ivitysnopeuden heittelyt ollaan mainittu melkein aina. On kuitenkin tullut ilmi, ett\xc3\xa4 jotkin pelin kopiot, joita arvostelijat k\xc3\xa4yttiv\xc3\xa4t olivat latausajoiltaan pidempi\xc3\xa4 kuin kauppaversio. GameSpot muutti arvosteluaan 19. helmikuuta 2008 t\xc3\xa4lt\xc3\xa4 osin, mutta ei vaihtanut alkuper\xc3\xa4ist\xc3\xa4 arvosanaa.\n_START_SECTION_\nRomaani\n_START_PARAGRAPH_\n21. marraskuuta 2007 julkaistiin peliin pohjautuva kirja, jossa on suurin osa (31/33) pelin unista kirjamuodossa. Kirjan nimi on He Who Journeys Eternity: Lost Odyssey: A Thousand Years of Dreams (\xe6\xb0\xb8\xe9\x81\xa0\xe3\x82\x92\xe6\x97\x85\xe3\x81\x99\xe3\x82\x8b\xe8\x80\x85 \xe3\x83\xad\xe3\x82\xb9\xe3\x83\x88\xe3\x82\xaa\xe3\x83\x87\xe3\x83\x83\xe3\x82\xbb\xe3\x82\xa4 \xe5\x8d\x83\xe5\xb9\xb4\xe3\x81\xae\xe5\xa4\xa2 Eien o tabisuru mono Rosuto Odessei sennen no yume) ja sen on kirjoittanut Kiyoshi Shigematsu.'